బంగారు పంజరం

బంగారు పంజరం 1969, మార్చి 19వ తేదీన ఉగాది కానుకగా విడుదలైన తెలుగు సినిమా.ఇది బి.యన్.రెడ్డి గారికి దర్శకుడిగా చివరి చిత్రం.

సాంకేతికవర్గం
 కథ, మాటలు: పాలగుమ్మి పద్మరాజు
 పాటలు: దేవులపల్లి కృష్ణశాస్ర్తీ
 కళ: ఎకె శేఖర్
 కూర్పు: ఎంఎస్ మణి
 ఛాయాగ్రహణం: బిఎస్ కొండారెడ్డి, సిఎస్ మహి
 నృత్యం: వెంపటి చినసత్యం
 శబ్దగ్రహణం: వి శివరాం
 నిర్మాత, దర్శకుడు: బిఎన్ రెడ్డి.

తారాగణం
 శోభన్‌బాబు
 గీతాంజలి
 వాణిశ్రీ
 శ్రీరంజని
 రావికొండలరావు
 పుష్పవల్లి
 నవీనలక్ష్మి
 త్యాగరాజు
 ఉదయలక్ష్మి
 బేబి రాణి
  పిజె శర్మ
 కాకరాల
 వల్లభనేని శివరాం 
 టి.జి.కమలాదేవి 
 ఝాన్సీ
 రావుగోపాలరావు
 సిహెచ్ కృష్ణమూర్తి
 పొట్టిప్రసాద్
 పండరీబాయి

కథ
హైద్రాబాదులో ఇంజనీరు వేణుగోపాలరావు (శోభన్‌బాబు). అతని తల్లి (శ్రీరంజని). మేనమామ రామకోటయ్య (రావికొండలరావు), అతని భార్య గౌరి (పుష్పవల్లి), వారి కుమార్తె పద్మ (గీతాంజలి). వారింట దాసి మంధర (నవీనలక్ష్మి). ప్రాజెక్టు పనిమీద శ్రీశైలం వెళ్లిన వేణుకు అక్కడి గ్రామీణ యువతి నీల (వాణిశ్రీ) పరిచయమవుతుంది. ఆమె అందం, అమాయకత్వం చూసి ఇష్టపడిన వేణు, ఆమె తల్లిదండ్రులు త్యాగరాజు, ఉదయలక్ష్మిలను ఒప్పించి పెళ్లి చేసుకుంటాడు. ఆమెకు చదువు, నాగరికత నేర్పుతాడు. వారికొక పాప బుజ్జి (బేబీరాణి). ఎలాగైనా వేణును తన అల్లుడిని చేసుకోవాలన్న రామకోటయ్య ఆశ నెరవేరకపోవటంతో, దాసి మంధర సాయంతో ఆ కార్యం సాధించాలనుకుంటాడు. ఆమె కుట్రలు, మాయోపాయాల కారణంగా నీలను వేణు నిందించటం, తూలనాడటం జరుగుతుంది. ఇదంతా పద్మపై ఇష్టంతో వేణు చేస్తున్నాడని భావించిన నీల ఇల్లు విడిచి వెళ్తుంది. తరువాత నిజం గ్రహించిన వేణు ఆమె కొరకు అన్వేషించి, రైలు ప్రమాదంలో నీల మరణించిందని భావించి మతిస్థిమితం కోల్పోతాడు. రైలు ప్రమాదం నుంచి బయటపడిన నీల నర్సుగా ఓ చోట పనిచేస్తూ, అక్కడి డాక్టరు ద్వారా భర్త గురించి తెలుసుకుంటుంది. తానెవరో తెలియనీయకుండా, అతన్ని తన సేవతో, పాటతో మామూలు మనిషిని చేస్తుంది. తల్లి, భార్య, కూతురితో వేణు దేవిని శివాలయంలో పూజించటంతో చిత్రం శుభంగా ముగుస్తుంది.

ఆంధ్ర ప్రదేశ్ రాష్ట్ర ప్రభుత్వం ఉత్తమ తృతీయ చిత్రంగా,1969 వ సంవత్సరానికి గాను కాంస్య నంది అవార్డు ప్రకటించింది

పాటలు
 జో కొడుతూ కథ చెబితే ఊ కొడుతూ వింటావా - రచన: దేవులపల్లి కృష్ణశాస్త్రి
 కొండల కోనల సూరీడు కురిసే బంగారు నీరు విరిసి ఉరకేసే ఏరు - ఎస్. జానకి బృందం - రచన: దేవులపల్లి కృష్ణశాస్త్రి
 గట్టుకాడ ఎవరో చెట్టునీడ ఎవరో నల్లకనుల నాగస్వరం ఊదేరెవరో - ఎస్. జానకి - రచన: దేవులపల్లి కృష్ణశాస్త్రి
 పగలైతే దొరవేరా రాతిరి నా రాజువురా రాతిరి నా రాజువురా - ఎస్. జానకి - రచన: దేవులపల్లి కృష్ణశాస్త్రి
 మనిషే మారేరా రాజా మనసే మారేరా మనసులో నా మనసులో - ఎస్. జానకి - రచన: దేవులపల్లి కృష్ణశాస్త్రి
 శ్రీశైల భవనా! భ్రమరాంబా రమణా... ఘంటసాల, ఎస్. జానకి బృందం - రచన: దేవులపల్లి కృష్ణ శాస్త్రి
 నీ పదములె చాలు రామ ! నీ పద ధూళులే పదివేలు - రచన: దేవులపల్లి కృష్ణశాస్త్రి

మూలాలు

 ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

నంది ఉత్తమ చిత్రాలు
శోభన్ బాబు నటించిన సినిమాలు
రావు గోపాలరావు నటించిన చిత్రాలు
రావి కొండలరావు నటించిన చిత్రాలు
త్యాగరాజు నటించిన సినిమాలు
కాకరాల నటించిన సినిమాలు